സംസ്ഥാനത്ത് വീണ്ടും നിപ സ്ഥിരീകരിച്ചു തൃശൂര്: സംസ്ഥാനത്ത് വീണ്ടും നിപ സ്ഥിരീകരിച്ചു. കോഴിക്കോട്ട് നിപ ലക്ഷണങ്ങളോടെ മരിച്ച 12 വയസുകാരനിലാണ് രോഗം സ്ഥിരീകരിച്ചത്. ആരോഗ്യമന്ത്രി വീണ ജോര്ജാണ് ഇക്കാര്യം അറിയിച്ചത്.ശനിയാഴ്ച രാത്രി വൈകിയാണ് പുനെ വൈറോളജി ഇന്സ്റ്റിറ്റ്യൂട്ടില് നിന്ന് ഫലം ലഭിച്ചത്. ഉടന് തന്നെ ആരോഗ്യ വകുപ്പ് ഉന്നതതല യോഗം ചേര്ന്ന് ആക്ഷന് പ്ലാന് തയാറാക്കിയിട്ടുണ്ട്. കുട്ടിയുടെ മൂന്ന് സാമ്ബിളുകളും പോസിറ്റീവാണെന്നും കണ്ടെത്തിയിട്ടുണ്ടെന്നും ആരോഗ്യമന്ത്രി അറിയിച്ചു.രോഗം പടരാതിരിക്കാനുള്ള എല്ലാ മുന് കരുതലുകളും സ്വീകരിച്ചിട്ടുണ്ട്. ആശങ്കപ്പെടേണ്ട സാഹചര്യം ഇല്ലെന്നും മന്ത്രി പറഞ്ഞു. കുട്ടിയുടെ സന്പര്ക്ക പട്ടിക തയാറാക്കിയെന്നും ആര്ക്കും രോഗ ലക്ഷണങ്ങള് ഇല്ലെന്നും മന്ത്രി പറഞ്ഞു. കോഴിക്കോടിന് പുറമേ കണ്ണൂര്, മലപ്പുറം ജില്ലകളിലും ജാഗ്രത നിര്ദേശം നല്കിയെന്നും ആരോഗ്യമന്ത്രി കൂട്ടിച്ചേര്ത്തു.